Bétera instal·la panells informatius amb utilitat mediambiental
11 de Gener de 2021

L'Ajuntament de Bétera, a través de la regidoria de Medi Ambient, ha col·locat quatre panells informatius que van a acompanyats de xicotets contenidors amb utilitat mediambiental. A més de mantindre informada a la ciutadania els veïns i veïnes del municipi podran reciclar bombetes, cd’s, dvd’s, tòners, piles salines i de botó perquè aquests mupis compten amb espais per a depositar aquest tipus de residus.

“D'aquesta manera cobrim les creixents necessitats de reciclatge que sorgeixen en la nostra ciutadania. Cada vegada la conscienciació en matèria mediambiental està més present en els nostres veïns i veïnes”, ha explicat Gloria Campomanes, regidora de Medi Ambient.

Els panells s'han instal·lat en el Centre Comercial Mas Camarena, en l'accés de Consum de Torre en Conill, en la plaça Antic Regne i al carrer Luis Reig enfront de Mercadona. Quatre punts del municipi amb un gran nombre de trànsit, tant de vianants com de vehicles.

Amb la col·locació d'aquests mupis es pretén fer més fluida la comunicació entre el Consistori i els veïns i veïnes de Bétera. “La situació sanitària requereix mantindre informada a la ciutadania, amb aquests nous suports informatius oferim un nou canal de comunicació”, ha assenyalat l'Alcaldessa de Bétera, Elia Verdevío.

Però a més aquests suports s'utilitzaran igualment per a donar difusió a les campanyes que es posen en marxa des de les diferents regidories, així com també per a informar els turistes i visitants sobre els principals atractius del municipi o la variada oferta cultural que es desenvolupa a Bétera.

La regidora de Medi Ambient ha manifestat “és una iniciativa que suposa un cost zero per a l'Ajuntament i que al seu torn permet informar la ciutadania així com oferir xicotets espais de reciclatge per a ser més sostenibles”.

En definitiva, la seua instal·lació suposa un objectiu doble per al Consistori, d'una banda acostar la informació al ciutadà en un suport diferent a peu de carrer i per un altre, fomentar la sensibilització mediambiental facilitant a la població la possibilitat de depositar residus sòlids urbans que es generen en el dia a dia.